Mint láttuk,
ahhoz, hogy sikeres maffiafőnökké válj, fegyelem és vállalkozói szellem kell,
valamint az, hogy bármire készen állj hatalmad megvédése érdekében.
Ha ezeket a tulajdonságokat beveted, csinos összegeket kaszálhatsz.
De a bukás sokszor elkerülhetetlen, és a csúcsról nagyot lehet esni.
A maffiavezéreket megölik, vagy dutyiban végzik.
Ez a helyzet.
BÖRTÖNBEN HALT MEG
Floridában nincs nyugdíjas otthon maffiafőnököknek.
Ha kellemesebb jövőt tervezel,
figyelj oda minden apró részletre,
és gondolkodj mindig két lépéssel előre!
Ezeket a tanításokat senki se képviseli jobban, mint a mesteri manipulátor,
Boston legbefolyásosabb és legrettegettebb maffiafőnöke,
James „Whitey” Bulger.
Elbűvölő volt,
ha akart tőled valamit, utána meg, mint egy kígyó,
teljes fordulatot vett, és megmart.
Mindent Whitey irányított.
A túlélését, az erejét, a hatalmát,
és ha ezeket veszélyben érzi, mindent megengedhetőnek tart.
Whitey minden veszélyt előre tudott és megelőzött,
így közel 20 éven át képes volt a bostoni alvilág vezére maradni.
És amikor kezdett szorulni a hurok,
eltűnt a föld színéről.
A hírhedt bostoni maffiafőnök 16 évre felszívódott.
Whitey elárulja, hogy maradj sokáig a pályán úgy,
hogy soha semmi ne érjen felkészületlenül.
HOL VAN WHITEY?
HOGYAN VÁLJUNK MAFFIAFŐNÖKKÉ
A HOSSZÚ TÁVÚ TERVRE KONCENTRÁLJ!
Whitey Bulgert, a bostoni Winter Hill Gang véreskezű vezérét,
legalább 19 gyilkosság megrendelésével gyanúsították,
és becslések szerint 30 milliót söpört be illegálisan.
Bulger messze a leghírhedtebb
és igen, a legsikeresebb bostoni bűnöző.
Neki az egész egy nagy sakkjátszma volt.
Nagyon sikeres bűnszervezetet hozott létre,
és közben mindenkit átvert.
Ha érteni akarjuk, hogy vált Whitey hírhedt maffiafőnökké
és az FBI körözési listájának első helyezettjévé,
tudnunk kell pár dolgot erről a ravasz gyilkosról.
1. TÉNY - WHITEY ÉS AZ ÖCCSE NAGYON KÜLÖNBÖZŐ PÁLYÁT FUTOTTAK BE
Whitey Bulger szegénységben nőtt fel Dél-Bostonban.
Ő volt a legidősebb a három fiú közül. Három lánytestvérük is volt.
Nem igazán szerette az iskolát és a templomot.
Vad, balhés fiú volt.
Whitey egyik öccse Billy Bulger.
Whitey-val ellentétben Billy kiválóan tanult,
és nagyon sikeres politikai karriert futott be.
Bill Bulgertől féltek a szenátusban.
Ha az útjába álltál, megfizettél érte.
Whitey nyilvánvalóan gengszter és gyilkos.
Ő teljesen más eszköztárral dolgozott.
Bulger fiatalkorától fogva szerencsés volt.
Bűncselekményeket követett el, és megúszta.
Sokszor őrizetbe vették, de a vád csak egyszer állta meg a helyét.
Az 1950-es években két férfi, akikkel bankokat rabolt ki,
beköpte.
Úgy érezte, elárulták. Ugyanakkor megértette, milyen előnyökkel jár,
ha az ember információkat ad a rendőrségnek.
3. TÉNY - WHITEY TUDTA, HOGY A NYILVÁNOSSÁG NEM A BARÁTJA
Miután felkapaszkodott a ranglétrán,
Whitey Új-Anglia legrettegettebb ír-amerikai szindikátusának élére került.
A Winter Hill Gang élére.
Óriási hatalomra és vagyonra tett szert,
de nem vágott fel vele.
Bulger tartós sikere részben annak köszönhető,
hogy kerülte a rivaldafényt.
A nevét ismerték az emberek, de őt magát nem igazán láttak.
Még a veterán nyomozók sem találkoztak vele soha.
Ez része volt Whitey gondosan kidolgozott stratégiájának,
hogy megússza a gyilkosságokat.
Mit kell tenned, hogy hosszú távon a játékban maradj?
A szabálykönyvből megtudhatod.
TAKTIKA TARTS FEGYELMET
Ha sokáig főnök akarsz lenni,
teljes mértékben kézben kell tartanod az irányítást,
és nem tűrheted a gyenge láncszemeket.
Ha nem tartasz nagyon szigorú fegyelmet
az embereid között, akik az utcán intézik az ügyeidet,
abból baj lehet.
Figyelem!
Ami a legénység soraiban jelentkező problémák kiszűrését illeti,
abban Whitey Bulger mester volt.
Nagyon erős szervezetet épített ki,
de úgy működtette, mint egy mikrovállalkozást.
Bulger bandatagjai csak egymásnak feleltek.
Más volt, mint az a maffiaszervezet,
ahol kapitányok vannak és a többi.
Nagyon kevesen voltak a belső körben. Az ő újítása ez a halálos erőközpont.
Whitey-nak főnöksége idején csak két fő szövetségese volt az erőközpontban.
Steve Flemmi és Johnny Martorano.
Stevie Flemmi és Johnny Martorano Bostonban nőtt fel.
Mindkettő többszörös gyilkos.
Megbízhatott bennük.
Mondhatjuk, hogy az önéletrajzuk
megfelelt Whitey Bulger igényeinek.
Mindenki másnak, ha nem akarta magára haragítani Whitey-t,
meghatározott szabályokat kellett követnie.
Alapszabály volt, hogy nem kérkednek a gazdagságukkal.
Ha nem muszáj, ne provokáld a bűnüldöző szerveket!
Ne beszélj az illegális ügyeidről mások előtt!
És legfőképp ne köpj be senkit!
Ha megszeged a szabályokat, Whitey őrjöng.
Tommy King dokkmunkás
és a Winter Hill Gang végrehajtója.
Tommy kemény, édes fickó volt, és közénk tartozott,
de alkoholproblémája volt.
Whitey és Tommy soha nem jöttek ki jól.
Menjetek a pokolba!
Whitey veszélyforrást lát Tommy kiszámíthatatlan viselkedésében.
Egy nap Whitey elhívja Tommyt, hogy segítsen levadászni
egy rivális gengsztert.
Steve Flemmi és John Martorano is velük tartanak.
Kifelé tartanak a városból. Tommy új, golyóálló mellényével dicsekszik.
Viccel, hogy ha nem találják meg áldozatukat, tesztelhetik a mellényt.
De Whitey mást tervez.
A leszámolás sikerül, de Whitey tudja, gyanúsítani fogják Tommy eltűnése miatt.
Ezért elterjeszti, hogy Tommy gyilkosságot követett el,
és elmenekült a városból.
Whitey beindítja a propagandagépezetet.
Ebben is jó. Eladni egy sztorit.
Akár elhiszik az emberei, akár nem,
tudják, hogy jobb ha nem kérdezősködnek túl sokat.
Bulger nem volt türelmes azokhoz, akik terhessé váltak a számára.
Habozás nélkül likvidálta őket.
Így biztosította a fegyelmet a bandában.
Semmi durvaság.
Féltek tőle.
Ha fegyelmet tartasz, a hosszú távú terv jó egészségnek fog örvendeni.
De ha gyilkossággal gyógyítasz, ügyelned kell a mellékhatásokra.
Mit tegyél, hogy a növekvő hullahegy ne sodorjon bajba?
TAKTIKA TÜNTESD EL A NYOMOKAT
Legyünk őszinték!
Néha minden maffiafőnöknek foglalkoznia kell az elvarratlan szálakkal.
Ha nem akarod rács mögött végezni, minden részlet számít.
Minden bűnténynél szabadulni kell a bizonyítékoktól,
hogy ne kerülj börtönbe. Ilyen egyszerű.
És ebben a kérdésben jobb túlteljesíteni.
Elégeted a ruhákat, a fegyvereket az óceánba dobod.
Szabadulj meg mindentől!
Ne hagyj magad után autót! Ne hagyj magad után DNS-t!
Ha nincs holttest, nincs gyilkosság.
Nem csoda, hogy a legjobb maffiafőnökök sokra tartják az alapos takarítást.
Pablo Escobar likvidálni akart pár hűtlen embert, akikről úgy gondolta, átverik.
Állítólag meghívta őket a magánbörtönébe,
és elhamvasztatta őket.
A Gambino család volt főnöke,
Paul Castellano, likvidálni akarta egy riválisát.
Roy DeMeo bérgyilkost bízta meg,
aki a törzshelyéről elnevezett Gemini-módszerrel dolgozott.
A holttestet előbb teljesen kivéreztette,
hogy kisebb legyen kupleráj, csak ezután jött a feldarabolás.
Salvatore Riina a lupara bianca nevű módszert alkalmazta problémái megoldására.
Az áldozat testét savval maratták szét,
disznókkal etették meg, vagy akár acélkohóba tették.
De még ezek a mesterek se dolgoztak olyan alaposan, mint Whitey Bulger.
Sok maffiagyilkosság esetén a testet egyszerűen a csomagtartóban hagyják.
Vagy az utcán.
Bulger és emberei mindent megtettek, hogy elrejtsék a holttesteket.
Tényleg mindent megtettek,
hogy olyan helyen temessék el őket, ahol soha senki nem találja meg.
És ha megtalálják? Erre gondolva levágták az ujjakat, kihúzták a fogakat,
mert a fogazat alapján azonosítható egy test.
Szóval ez a módszer, ha van hozzá gyomrod.
De ha hosszú távú győzelemre hajtasz,
biztosítanod kell, hogy a munkád eredménye örökre rejtve maradjon.
Viszlát, dr. Farb.
Vacak fogorvos voltál, de rendes ember.
Whitey-nak volt pár törzshelye, ahol az üzleteit szerette intézni.
Az egyik helyszín Dél-Bostonban volt,
az egyik főutcán.
Egy régi ház földes pincével.
Ne!
A ház hamarosan becenevet is kap. Kísértetház.
Miután elvégzik a véres munkát,
a ház befejezetlen pincéje is jó szolgálatot tesz.
De egy nap felmerül egy probléma.
A Kísértetházat el akarják adni.
Whitey rémes jövőt vizionál.
Lépnie kell.
Megfelelő éjszakát választ vérfagyasztó tervéhez…
1985. OKTÓBER 31.
…és hoz magával egy segítőt is.
Kombiautóba pakolják a holttesteket, és a városon át
egy tűzoltó-szakszervezeti ház melletti mezőre viszik.
Whitey már előkészítette az új temetkezőhelyet.
Így se Whitey-nak, se a Kísértetház új tulajainak
nem lesz részük kellemetlen meglepetésben.
Boldog halloweent!
Ravasz stratéga volt.
Nagyon okos és nagyon veszélyes volt.
Ezért van az, hogy sok gyilkossága hosszú évekig megoldatlan maradt.
Megbízható holttest-eltüntetési programmal távol tarthatod a nyomozókat,
de van egy még jobb módszer a potenciális problémák elhárítására.
Csak megfelelő kapcsolat kell hozzá.
TAKTIKA SZEREZZ BENNFENTES INFÓKAT
Maffiafőnökként kreatív eszközöket is bevethetsz
a zsaruk távol tartására.
De a hosszú távú sikerhez mélyebb kapcsolatra kell törekedned.
A tartós siker érdekében
legyen embered a bűnüldöző szerveknél,
minél magasabb beosztásban, aki megvéd.
Ez óriási előny.
Whitey Bulger nagyrészt ennek köszönheti, hogy olyan maffiafőnök lett, amilyen lett.
Bulgernek sok kapcsolata volt az állam rendőrségén, a bostoni rendőrségen,
és fizetett a rendőröknek,
főleg karácsonykor.
De Whitey még ennél is beljebb akart hatolni,
és tudta is, hogyan.
Egy régi barát révén.
John Connolly Dél-Bostonban nőtt fel, és bálványozta Whitey-t.
Connolly fiatalabb volt Whitey Bulgernél.
Bulger évekkel korábban megmentette néhány bunyótól,
ezért Connolly mindig egyfajta lojalitást érzett iránta.
Whitey tervet szőtt a régi adósság behajtására.
1974-ben Whitey titokban találkozgatni kezd Connollyval,
hogy megbeszéljék a kapcsolatuk újjáélesztését.
Connolly szerint ez a kapcsolat
megváltoztatja a karrierjét, és Whitey-nak is megvan a maga célja.
VIP-bánásmód a helyi FBI részéről.
Füleseket ad Connollynak
bostoni alvilágbeli riválisairól,
így az FBI-ügynök elvégezi helyette a piszkos munkát.
Whitey segített az FBI-nak megszerezni a legvágyottabb trófeát,
a bostoni olasz maffia vezérét, Jerry Angiulót.
Angiulo hadiszállásáról adott információi alapján
bepoloskázták a helyszínt.
Így végül az egész Angiulo családot sikerül lekapcsolni.
A többi maffiacsalád gyengülésével Whitey még erősebbé válik.
Connolly eltünteti Whitey nevét az FBI hivatalos jelentéseiből,
és informálja Whitey-t a nyomozásokról.
Minden szempontból nyereséges kapcsolat.
A bűnöző és a zsaru közötti határ kezd elmosódni,
és Whitey szinte érinthetetlenné válik.
Az amerikai bűnözés történetében
senki nem ért el olyan sokat, mint Whitey Bulger azáltal,
hogy egy korrupt ügynöknek
értékes információkat adagolt.
A bűnüldöző szerveknél majd' megőrültek,
hogy fogást találjanak Bulgeren.
Nem értették: „Honnan tudja? Mintha tudná, mit csinálunk.”
Mert néha tényleg tudta.
Ha titkokat fecsegsz ki a szövetségieknek, szabadlábon maradsz,
de a saját közegedben nem fognak kedvelni.
Az áruló patkány nem népszerű.
Hogy tartsd titokban mocskos titkodat?
TAKTIKA VÉDD MEG A BRANDEDET
Whitey-t a leglojálisabb embernek tartották.
Olyannak, aki nem áll szóba a hatóságokkal.
Nem ad fel senkit.
Semmilyen körülmények között nem ad ki információt,
hiába fenyegetik, és gyakorolnak rá nyomást.
Légy lojális, és tartsd a szádat!
Whitey kapcsolata a bűnüldöző szervekkel természetesen bonyolultabb volt.
Whitey-nak résen kellett lennie.
Mindig, mert kettős életet élt.
Az alvilág nem tudta, hogy besúgó patkány.
Folyamatosan együtt kellett élnie ezzel. Tudta, mi lenne, ha megtudnánk.
Több bizonyíték kell?
Lássuk, mi történt más fecsegőkkel!
Big Jack Zeliget, a manhattani Eastman banda vezérét, 1912-ben
a villamoson ölték meg az emberei, miután megtudták,
hogy egy korrupt, New Yorki- rendőrhadnagynak jelent.
James Ragen chicagói maffiavezért megtámadták és rálőttek,
mert kiadta a chicagói maffiaelitet az FBI-nak.
A kórházban azonosította a merénylőt,
erre higannyal megmérgezték.
A Bonanno család kapitányát, Dominick Napolitanót, eltették láb alól,
mert segített Joseph Pistone alias Donnie Brasco FBI-ügynöknek
beépülni a családba.
Testét levágott kézzel találták meg.
Hagyományosan így büntették az árulókat.
1981 - 13 ÉVVEL WHITEY ELTŰNÉSE ELŐTT
Whitey Bulger lojális imázsának megőrzéséhez
kapóra jött gyilkos hírneve.
Senki sem gyanakodott,
hogy egy magafajta veszélyes ember az FBI fő informátora lehet,
hogy lényegében besúg másokat
saját pozíciója megerősítése érdekében.
Keringtek pletykák, de ezeken a legtöbben csak nevettek,
mert röhejesnek tűntek.
Minden eszköz megengedett volt, hogy ez így is maradjon.
Whitey jobbkezének, Steve Flemminek, volt egy régi szeretője, Debra Davis.
Whitey nem szentel nagy figyelmet neki,
amíg a nő ki nem szimatolja Whitey titkát,
hogy évek óta együttműködik az FBI-jal.
Flemmi, akinek szintén volt kapcsolata az FBI-nál,
azt mondja Whitey-nak, hogy nem lesz semmi baj.
Whitey nincs meggyőzve.
És amikor Flemmi és Debra kapcsolata mélypontra ér,
a kockázat tarthatatlanná válik.
Whitey parancsára Flemmi csapdát állít.
Azt mondja Debrának, megmutat neki egy házat, amit megvenne neki.
De mikor Flemmi körbevezeti a nőt,
az ingatlanüzlet váratlan fordulatot vesz.
A takarítás gyors
és alapos.
Debrát Tommy King mellé temetik Tenean Beachen.
Így Whitey titka továbbra is biztonságban van.
Nem érzett együtt senkivel, csak önmagával.
Senkivel nem törődött.
Nőket öltek.
Ártatlanokat öltek.
Elképesztő, mikre volt képes
saját biztonsága és szabadsága érdekében.
De hiába teszel óvintézkedéseket,
és védekezel megfelelően,
senki nem marad örökre érinthetetlen.
Ha változik a széljárás, készen kell állnod.
A szabálykönyv elmondja, hogyan.
TAKTIKA MINDIG LEGYEN TARTALÉK TERVED
Kibújni a felelősségre vonás alól?
Egy maffiavezérnek ehhez el kell tűnnie.
Ami fegyelmezettség nélkül nagyon nehéz.
De mint láttuk…
Kérsz füvet?
…Whitey középső neve Fegyelmezettség.
Nem, kösz.
Whitey mindig teljes mértékben kézben tartotta a dolgokat.
Soha nem láttam inni.
Nem járt szórakozni. Nem járt társaságba.
Sebezhetővé tesz, ha helytelenül cselekszel.
Sokat gondolt arra, „Mi lesz, ha vádat emelnek? Fel kell készülnöm.”
Whitey évek óta tervezte, mit tegyen, ha vége a show-nak.
Jól eltervezett menekülési útvonala volt.
Kitervelte, hogy tűnjön el a föld színéről.
Whitey Bulger szökési módszerének lépéseit
minden törvényen kívüli bátran követheti.
Első lépés. Kezdj el idejében spórolni!
Helyezz el széfekben hamis útleveleket, pénzt, ékszert a világ különböző pontjain!
Második lépés. Hozz létre hamis személyazonosságokat!
Szerezz be különböző nevekre szóló hamis igazolványokat és hitelkártyákat!
Az új személyazonosságokkal nyiss bankszámlákat!
Harmadik lépés. Találd meg a tökéletes rejtekhelyet!
Olyan helyet válassz, ahol könnyű beolvadni,
ahol nagy a nyüzsgés, és sok a turista!
Idegenek között kevésbé fogsz furcsának tűnni.
Ha megvan az új lakhely, jöhet a következő lépés.
Ne mondd el senkinek, mikor, hova és hogyan utazol!
Meglepően sokan nem tartják be ezt a szabályt.
Végül pedig ideje meglépni.
És ha sikerült,
ne felejtsd el a legfontosabb szabályt!
Készülj fel mindenre!
Whitey-t az őrangyala és az FBI 20 éven át
megóvta a vádemeléstől.
De a 90-es évek elején Whitey kezdett kifogyni a szerencséből.
A 90-es évek elején nyomozást indítottunk Bulger és csoportja ellen.
Végre volt elég bizonyítékunk, hogy csalás miatt vádat emeljünk ellene
és mások ellen.
Az FBI persze tudta, hogy vádat akarunk emelni.
Whitey fő szövetségesét, Flemmit, hamar letartóztatják.
Flemmit egy rendőrjárőr és egy DEA-ügynök vette őrizetbe.
Aztán a többiek átmentek Dél-Bostonba felkutatni Whitey-t,
de nem jártak sikerrel. Már rég lelépett.
Szerintetek mégis hogy?
Connolly informálta Bulgert,
akinek sikerült meglépnie még a vádemelés előtt.
Szörnyen frusztráló volt olyan ügyön dolgozni,
ahol a fő célpont eltűnik a ködben.
Az erős üzenet az,
hogy a rendőrség mindent megtesz, hogy elkapjuk.
Whitey Bulger nem került elő,
de az áldozatai Boston-szerte igen.
Úgy gondoltam, nem találják meg.
Tudtam, milyen alapos.
Egy dolog ügyesen megszökni.
De a hosszú távú biztonság megteremtése zseniális kivitelezést igényel.
Kövesd a mestert!
TAKTIKA KEZDJ ÚJ ÉLETET
Ha a történelem egyik legerősebb maffiavezéreként híresültél el,
a hatóság nem lesz olyan előzékeny, hogy ne keressen.
Ennyit arról, hogy ha maffiafőnök vagy, akkor vagy valaki. Nyugisnak kell lenned,
és meg kell változnod, hogy észrevétlen maradj. Változz át valakiből senkivé!
Whitey Bulger, az álcázás nagymestere, hat éve tűnt el.
A nyom kihűlt, pedig egymillió dollár jutalom jár
a nyomravezetőnek.
A bostoni rendőrök se igazán tudtak személyleírást adni róla.
Valószínűleg úgy néz ki, mint a nézők fele a Fenway Parkban.
Még ha nem is ismerik az arcodat,
teljes munkaidőben kell dolgoznod azon, hogy fedésben maradj.
Whitey második karrierje során is kiválót alkotott.
Az országon átkelve
Whitey és tartós kapcsolata, Catherine Greig, Santa Monicába költöznek
Charlie és Carol Gasko néven.
Egy ártalmatlan nyugdíjas és szerető felesége,
akik kedvező áron bérelnek lakást a Csendes-óceán közelében.
Tipikus nyugdíjas házaspár, akik a keleti partról költöznek át
a meleg időjárás miatt,
és nem okoznak gondot senkinek.
A ház lakói barátságosak,
de Gaskóék tartják a távolságot,
főleg Charlie.
De vannak olyanok is, akiknek keresi a társaságát.
Bulger hajléktalanokkal barátkozik,
nehéz helyzetben lévő emberekkel. Megveszi a személyi igazolványukat,
ami aranyat ér neki.
Azt mondja nekik, hogy illegálisan jött Kanadából, kórházi kezelésre szorul,
és több száz dollárt ajánl
a jogosítványukért és a társadalombiztosítási számukért.
A többség rábólint.
Hogy ne legyenek lekövethetőek, különböző neveken járnak orvoshoz.
És amikor Tijuanába mennek Whitey szívgyógyszeréért,
a hatóságok nem fognak gyanút.
Mindenki Charlie és Carol Gaskót látja,
akik a kaliforniai partvidéken élvezik nyugdíjas éveiket.
Tökéletes álca a tökéletes párnak.
Tizenhat napfényes éven át Charlie…
mármint Whitey csak élvezi az életet,
miközben a hatóságok továbbra is próbálnak a nyomára bukkanni.
A legbriliánsabb szökés.
Listavezető, nem?
Whitey rendkívüli erőfeszítései ellenére
az álom nem tart örökké.
Bombasztikus őrizetbe vétel…
Tizenhat év után az FBI elkapta a bostoni maffiafőnököt…
Bulgert egy Santa Monica-i lakóházban vették őrizetbe.
Ezzel véget ért a 16 éve tartó hajtóvadászat.
Bulger végül
nagyrészt egy macska miatt bukott le.
Volt egy izlandi nő, aki sokat tévézett.
A telet mindig Santa Monicában töltötte.
Egy macska miatt összebarátkozott egy másik nővel.
Mindkét nő macskás. A másik nő Catherine Greig volt.
Összebarátkoztak.
Amikor évekkel később meglátta Bulgert és Greiget a tévében,
azonnal jelentette az FBI-nak.
A hatóságok 24 órán belül kicsalták és őrizetbe vették Bulgert.
Lefoglaltak közel 30 fegyvert
és több százezer dollárt, amit a lakásban tartott.
JAMES J. BULGER ELFOGTUK
Az FBI által legkeresettebb tíz személy egyikét fogtuk el.
Egy Bostonban és világszerte hírhedt férfit.
Whitey a pedáns tervezés következtében 81 évesen még élt,
és mindaddig a börtönt is elkerülte,
és így a maffiafőnökök között igazi vasembernek számít.
Választott szakmájában, a szervezett bűnözésben,
a főnökök szavatossági ideje nem hosszú.
Neki mégis sikerült évtizedekig túlélni.
Bravúros teljesítményt nyújtott,
de ha minden maffiafőnöki álmodat valóra akarod váltani,
akkor még ambiciózusabbnak kell lenned.
A szabálykönyv utolsó fejezetéből megtudhatod,
hogy tehetsz szert bűnözői képességeiddel olyan gazdagságra,
hatalomra és befolyásra, ami a legvadabb álmaidat is felülmúlja.
Kitől tanulunk?
Ki mástól, mint a kokainkirálytól, Pablo Escobartól.
A feliratot fordította: Klein Szilvia